open-index/open-wikipedia-markdown huggingface dataset:
Galileo 17

***Galileo 17*** (*European GNSS* apzīmējums ***GSAT0213***) ir Eiropas navigācijas sistēmas *[[Galileo (navigācijas sistēma)|Galileo]]* pavadonis. Tas orbītā palaists 2016. gada novembrī; izvietots orbitālajā slotā *C03*. 

Pavadonim dots arī nosaukums ***Kimberley*** par godu bērnu konkursa uzvarētājai Maltā Kimberlijam Kamilleri (*Kimberley Camilleri*).

*Galileo 17* primārais kontraktors un platformas izgatavotājs bija uzņēmums *[[OHB-System]]*. Derīgo kravu izgatavoja *[[Surrey Satellite Technology]]* (*SSTL*). Kosmiskā aparāta starta masa bija 716 kg; izmēri 2,7 × 1,2 × 1,1 m.
Pavadonī uzstādīti divi pasīvie ūdeņraža māzera atompulksteņi, divi rubīdija atompulksteņi; pulksteņu pārraudzīšanas un vadības iekārta, navigācijas signāla ģenerators, L-joslas antena navigācijas signāla raidīšanai, C-joslas antena augšupejošā signāla uztveršanai, divas S-joslas antenas telemetrijai un komandām, kā arī antena meklēšanas un glābšanas iekārtai *MEO SAR*.

*Galileo 17* tika palaists  13:06 UTC no Gviānas kosmiskā centra ar nesējraķeti *[[Ariane 5ES]]* (lidojums *VA233*) kopā ar tās pašas sērijas pavadoņiem *[[Galileo 15]]*, *[[Galileo 16]]* un *[[Galileo 18]]*. Pirmoreiz *Galileo* palaišanai izmantota raķete *Ariane* un, lai palaistu vienlaicīgi četrus pavadoņus, *Airbus Safran Launchers* izgatavoja speciālu dispenseru (nesējstruktūru un izvēršanas sistēmu).

## Atsauces

## Ārējās saites
* Ariane Flight VA233 Arianespace Launch kit
* Galileo constellation
* Galileo 5, ..., 26 (Galileo-FOC FM1, ..., FM22) Gunter Dirk Krebs
Rogačova

**Rogačova** () ir ciemats Krievijas ziemeļos, Arhangeļskas apgabalā, Novaja Zemļas arhipelāgā. Mazākā no divām pastāvīgi apdzīvotajām vietām arhipelāgā. Izvietojies arhipelāga otras lielākās salas Dienvidu salas dienvidrietumos pie Rogačova līča  uz ziemeļaustrumiem no administratīvā centra Belušja Gubas. Ciemats uzbūvēts pie gaisa spēku bāzes un lidostas Amderma-2.

## Vēsture
Apdzīvotā vieta izveidojusies 2. pasaules kara laikā, kad pie Rogačova līča (nosaukts par godu Augusta Civolkas 1838-1839 ekspedīcijas stūrmanim G. Rogačovam) Novaja Zemļas kara flotes bāzei tika uzbūvēts lidlauks ar diviem savstarpēji krustojošiem skrejceļiem (160x1000 m un 100x700 m).

Aukstā kara laikā tā bija slepena apdzīvotā vieta ar kodēto nosaukumu «Arhangeļska-56», bet lidlauks — «Amderma-2». Lielākā daļa ciemata iedzīvotāju ir militārpersonas un to ģimenes locekļi. Līdz 1993. gadam ciematā bija pamatskola.

## Atsauces
Rencēni (Amatas pagasts)

**Rencēni** ir ciems Cēsu novada Amatas pagastā. Atrodas pagasta ziemeļu daļā 2,5 km no pagasta centra Ģikšiem, 17 km no novada centra Cēsīm un 87 km no Rīgas.

Apdzīvotā vieta atrodas pie autoceļa P31. Uz dienvidiem no apdzīvotās vietas atrodas 183,4 metrus augstais Dzegužkalns.

## Atsauces
Kaulstrauts

**Kaulstrauts** ir Virbupes labā krasta pieteka Talsu novadā. 

Līkumojot tek dienvidu virzienā. Kaulstrautu šķērso valsts autoceļš A10 (Rīga—Ventspils).

## Atsauces
Zāgstrauts

**Zāgstrauts** ir Silupes labā krasta pieteka Talsu novadā. Tek pa mežainu, neapdzīvotu apvidu rietumu virzienā. 

## Atsauces
Dižvalks

**Dižvalks** ir Plančvalka labā krasta pieteka Talsu novadā.

Tek ziemeļu-ziemeļaustrumu virzienā. Labā krasta pieteka — Pūņicu grāvis. Ietek Plančvalkā uz austrumiem no Dižmežciema. Dižvalku nešķērso valsts autoceļi, tā krastos neatrodas lielas apdzīvotās vietas.

## Atsauces
Leonhards Peičs

**Leonhards Peičs** (dzimis , miris ) bija latviešu jurists un šahists, 1940. gadā ievēlēts par Latvijas Šaha savienības priekšsēdētāju.

## Dzīves gājums
No 1915. līdz 1917. gadam mācījies Priekuļu ministrijas skolā, pēc tam Priekuļu pamatskolā, no 1921. līdz 1925. gadam Bērzaines ģimnāzijā. No 1925. līdz 1930. gadam studējis tieslietas LU Tautsaimniecības un tiesību zinātņu fakultātē. Pēc studiju beigšanas strādājis par advokāta palīgu, no 1937. gada 15. septembra par zvērinātu advokātu Rīgas un Jelgavas apgabaltiesās. No 1941. gada kā advokāts Cēsīs.

Kara beigās 1944. gadā devies bēgļu gaitās uz Vāciju, Rāvensburgā vadījis latviešu komiteju. 1949. gadā pavasarī pārcēlies uz Austrāliju. Dzīvojis Sidnejā, bijis LAA vicepriekšsēdētājs. Sidnejā nodibinājis šaha klubu "Rīga" un bijis tā vadītājs. Piedalījies Austrālijas latviešu šaha sacensībās.

## Atsauces
Kolba

thumb|300px|Dažādas stikla kolbas
**Kolba** () ir laboratorijās lietojams dažādas formas, bet biežāk apaļš stikla (retāk cita materiāla) trauks ar apaļu vai plakanu dibenu un šaurāku kaklu. Speciāliem gadījumiem, piemēram, ķīmiskajām sintēzēm, lieto kolbas ar vairākiem kakliem. Par kolbām mēdz saukt arī kvēlspuldžu vai elektronu lampu stikla balonus.

## Iedalījums
thumb|200px|Statīvā iestiprinātas apaļkolbas ar luminiscējošu šķidrumu
* Pēc formas:
** apaļkolbas;
** koniskās kolbas.
* Pēc dibena formas:
** apaļdibena kolbas;
** plakandibena kolbas (stāvkolbas);
** smaildibena kolbas.
*  Pēc kakla veida:
** ar parastu kaklu (aizkorķējamas ar gumijas vai plastmasas aizbāzni);
** ar šlifa kaklu (hermētiski aizkorķējamas ar pieslīpētu konisku vai cilindrisku stikla aizbāzni).
* Pēc tilpuma: kolbu tilpums var būt no 5 ml līdz 50 l. 
* Pēc materiāla: var būt dažādu veidu stikla, kvarca, metāla kolbas.
* Pēc izturības pret augstu temperatūru: termoizturīgas un termoneizturīgas kolbas.
* Pēc izmantošanas veida:
** vispārējas nozīmes kolbas;
** mērkolbas;
** uztvērējkolbas;
** kolbas-reaktori.

### Zinātnieku vārdos nosauktas kolbas
* Bunzena kolba. Biezsienu koniskā kolba ar papildu atvadu augšējā daļā. Paredzēta šķidrumu filtrēšanai pazeminātā spiedienā.
* Erlenmeijera kolba. Titrēšanai un citiem analītiskiem darbiem paredzēta koniskā kolba.
* Virca kolba. Destilēšanai paredzēta apaļkolba ar papildu atvadu no kakla.
* Klaizena kolba. Līdzīga Virca kolbai, bet ar diviem kakliem. Var lietot arī vakuuma destilēšanai.
* Arbuzova kolba. Sarežģītāks Klaizena kolbas variants, kam ir papildu savienojums starp abiem kakliem.
* Favorska kolba. Vakuuma vai parastajai destilēšanai paredzēta divkaklu smaildibena kolba.
* Kjeldāla kolba. Paredzēta slāpekļa noteikšanai pēc Kjeldāla metodes.
* Bogdanova kolba. Paredzēta parafīna destilēšanai un kušanas intervāla noteikšanai.

## Izmantošana
Kolbas lieto laboratorijās reakciju veikšanai, destilēšanai, filtrēšanai, precīzas koncentrācijas šķīdumu pagatavošanai. Termoizturīgās kolbas var sildīt uz elektriskās plītiņas, ūdens vai glicerīna vannā, kā arī, izmantojot speciālus kolbu sildītājus. Izmantojot apaļdibena kolbas, lieto statīvus un īpašus kolbu turētājus.

## Ārējās saites
* Trauki un ierīces — K

## Atsauces
Ladislavs Salai

**Ladislavs Salai** (; dzimis ) ir Slovākijas starptautiskais meistars šahā.

## Biogrāfija
Piedzimis slovāku šaha problēmista Ladislava Salai (1934—2006) ģimenē. 1990. gadu vidū bijis viens no vadošajiem Slovākijas šahistiem. 1997. gadā uzvarējis Slovākijas šaha čempionātā.

Pārstāvējis Slovākijas komandu lielākajos komandu šaha turnīros:
* Pasaules šaha olimpiādē piedalījies 1996. gadā;
* Eiropas komandu šaha čempionātā piedalījies 1997. gadā.

2011. gadā kļuvis par pirmo Slovākijas šahistu, kam piešķirts FIDE starptautiskā lielmeistara šaha kompozīciju risināšanā nosaukums. Pazīstams arī kā šaha problēmists. 2012. gadā kļuvis par FIDE starptautisko meistaru un 2017. gadā par lielmeistaru šaha kompozīcijā.

## Atsauces

## Ārējās saites

*  šahista kompozīcijas vietnē "Chess Problem Database Server"
Amatas skola

**Amatas skola**, arī **Doles**, agrāk **Rencēnu skola**, ir ciems Cēsu novada Amatas pagastā. Atrodas pagasta centrālajā daļā 3 km no pagasta centra Ģikšiem, 18,5 km no novada centra Cēsīm un 82 km no Rīgas.

Apdzīvotā vieta atrodas pie autoceļa V315. Šeit atrodas Amatas pamatskola, tai kopš  2002./2003. mācību gada ir ekoskolas statuss.

## Atsauces
Sīļi (Amatas pagasts)

**Sīļi**, arī **Tālie Sīļi**, ir ciems Cēsu novada Amatas pagastā. Atrodas pagasta ziemeļaustrumu daļā 9 km no pagasta centra Ģikšiem, 24 km no novada centra Cēsīm un 94 km no Rīgas.

Apdzīvotā vieta atrodas nomaļus no valsts nozīmes autoceļiem, Amatas upes krastā.

## Atsauces
Lībagupe

**Lībagupe** ir Virbupes labā krasta pieteka Talsu novadā. 

Tek dienvidu-dienvidaustrumu virzienā. Lībagupi šķērso valsts autoceļi A10 (Rīga—Ventspils) un V1401 (Stende–Lauciene–Mērsrags). Netālu no Lībagupes atrodas Lībagi.

## Atsauces
Andruss Augs

**Andruss Augs** (; dzimis  Jegevā) ir bijušais Igaunijas šosejas riteņbraucējs.

Karjeras laikā pārstāvējis dažādas Itālijas profesionālās komandas. 2003. gada Giro d'Italia izstājās pēc 18. posma, bet 2004. gada Giro d'Italia jau pēc sestā posmā. Divos *Giro d'Italia* sprinta posmos ieņēmis 7. vietu.

Igaunijas komandas sastāvā startējis 2004. gada olimpiskajās spēlēs (nefinišēja grupas braucienā).

## Ārējās saites
*
Krosa iela

**Krosa iela** ir lokveida iela Rīgā, Vidzemes priekšpilsētā, Juglas apkaimē. Tā sākas pie krustojuma ar Silciema ielu un beidzas krustojumā ar Murjāņu ielu. Ielas garums ir 321 metrs.

## Ielu savienojumi
Krosa iela ir savienota ar šādām ielām:
* Silciema iela
* Biatlona iela
* Bobsleja iela
* Murjāņu iela

## Skatīt arī
* Jugla
* Vidzemes priekšpilsēta

## Atsauces
Liepkalna iela

**Liepkalna iela** ir iela Rīgā, Vidzemes priekšpilsētā, Juglas apkaimē. Tā sākas pie krustojuma ar Mazo Juglas ielu un beidzas krustojumā ar Smilškalnu ielu. Ielas garums ir 497 metri.

## Ielu savienojumi
Liepkalna iela krustojas ar:
* Mazo Juglas ielu
* Lorupes ielu
* Smilškalnu ielu

## Skatīt arī
* Jugla
* Vidzemes priekšpilsēta

## Atsauces
Žans II Labsirdīgais

**Žans II Labsirdīgais** (; dzimis , miris ) bija Francijas karalis no 1350. līdz 1364. gadam.

Valdīšanas laikā Žans II saskārās ar vairākiem izaicinājumiem. Viņa valdīšanas sākumposmā Franciju skāra Melnā nāve, kas iznīcināja gandrīz pusi no valsts iedzīvotājiem. Vēlāk valstī izcēlās Žakērija, bet vairākos apgabalos laupīja "bezsaimnieka" algotņu bandas. Simtgadu kara ietvaros Žans II 1356. gada septembrī krita angļu gūstā Puatjē kaujā.

Kamēr Žans II bija ieslodzījumā Londonā, Franciju kā reģents pārvaldīja Žana dēls Šarls V. Lai atbrīvotu Žanu II no gūsta, tika noslēgts Bretiņjī līgums, kurā Žans apsolīja ievērojamus teritoriālus ieguvumus angļiem, kā arī samaksāt milzīgu izpirkuma maksu. Atgriezies Francijā, izpirkuma maksas iekasēšanai Žans II ieviesa jaunu naudas vienību - franku. Uzzinādams, ka viņa dēls Anžū Luijs I izbēdzis no angļu gūsta, kur viņš tika turēts, kamēr Žans II ievāktu izpirkuma maksu, Žans II brīvprātīgi devās gūstā uz Angliju, kur mira 1364. gadā.

## Ārējās saites
Ernests Grīnbergs

**Ernests Grīnbergs** (dzimis , miris ) bija Latvijas jurists, sportists un sporta organizators.

Nodarbojies ar ziemas sporta veidiem. Bijis Latvijas Daiļslidotāju kluba priekšsēdētājs. No 1928. līdz 1931. gadam arī Latvijas Šaha savienības priekšsēdētājs.

## Biogrāfija
Beidzis Tukuma pilsētas skolu un kā eksternis Aleksandra ģimnāziju Rīgā. Juridisko izglītību ieguvis no 1907. līdz 1911. gadam mācoties Maskavas Universitātē. No 1912. līdz 1916. gadam bijis advokāta palīgs Rīgā. Kara beigu posmā evakuējies uz Petrogradu. 1916. — 1917. gadā strādājis par pasta un telegrāfa pārvaldes juriskonsultu, 1917. — 1918. gadā par miertiesnesi Carskoje Selo. 1918. gada vidū atgriezies Rīgā. 1818. gada 5. decembrī iecelts par Rīgas Apgabaltiesas prokurora vietas izpildītāju. Šo dienu uzskata par Rīgas Apgabaltiesas dibināšanas dienu. P.Stučkas valdības laikā bijis Tieslietu tautas komisariāta Tautas tiesu apakšnodaļas darbinieks. 1920. gada 15. februārī apstiprināts par zvērinātu advokātu Rīgā, bet 1932. gada 9. jūnija arī Tukumā.

Pirmās padomju okupācijas laikā (1940—1941) advokāta darbs ticis liegts. Vācu okupācijas laikā bijis zvērināts advokāts Tukumā. Pēc kara dzīvojis Kandavas ciemā un strādājis par rēķinvedi kolhozā. Mūža nogalē (no 1954. gada) dzīvojis pie dēla Cēsīs. Miris 1965. gada 13. augustā. Apglabāts Cēsu meža kapos.

## Atsauces
Lorupes iela

**Lorupes iela** var būt:
* Lorupes iela — iela Jūrmalā;
* Lorupes iela — iela Rīgā;
* Lorupes iela — iela Siguldā;
* Lorupes iela — iela Saulkrastu pagasta Silmalā.
Ciemupes iela

**Ciemupes iela** ir iela Rīgā, Vidzemes priekšpilsētā, Teikā un Juglā. Tā sākas pie krustojuma ar Juglas ielu un beidzas krustojumā ar Juglas krastmalu. Ielas garums ir 157 metri.

## Ielu savienojumi
Ciemupes iela ir savienota ar šādām ielām:
* Juglas iela
* Juglas krastmala

## Skatīt arī
* Jugla
* Vidzemes priekšpilsēta

## Atsauces
Valdis Āboliņš

**Valdis Āboliņš** (dzimis Liepājā 1939. gada 14. aprīlī, miris Rietumberlīnē 1984. gada 14. februārī) bija latviešu tautības Rietumvācijas un Rietumberlīnes mākslinieks, mākslas zinātnieks un izstāžu kurators.

1973. gadā Starptautiskajā mākslas tirgū IKI Diseldorfā rīkoja izstādi "20 mākslinieki no Padomju Latvijas". Darbojās Jaunajā tēlotājas mākslas biedrībā (NGBK jeb *Neue Gesellschaft für bildende Kunst*) Berlīnē 1974. gadā, kā arī organizēja Maijas Tabakas rezidenci Berlīnē Vācijas Akadēmiskā apmaiņas dienesta (DAAD) stipendijas ietvaros. Āboliņš attēlots vairākās Tabakas gleznās.

## Atsauces
Meiju iela (Rīga)

**Meiju iela** ir iela Rīgā, Vidzemes priekšpilsētā, Juglā. Tā sākas pie krustojuma ar Salamandras ielu un beidzas sturpceļā pie Juglas upes. Ielas garums ir 281 metrs.

## Ielu savienojumi
Meiju iela ir savienota ar šādām ielām:
* Salamandras iela

## Skatīt arī
* Jugla
* Vidzemes priekšpilsēta

## Atsauces
Meiju iela

**Meiju iela** var būt:

* Meiju iela — iela Rīgā;
* Meiju iela — iela Mārupē;
* Meiju iela — iela Salaspilī;
* Meiju iela — iela Stopiņu pagasta Ulbrokā.

## Skatīt arī
* Meiju ceļš
INSAT-3DR

***INSAT-3DR*** ir Indijas *[[Indian National Satellite System|INSAT]]* sistēmas meteoroloģiskais pavadonis.
Pavadoni izgatavoja un apkalpo Indijas kosmisko pētījumu organizācija (*ISRO*). Ģeostacionārā orbītā pavadoni palaida 2016. gada 8. septembrī. 

Pavadoņa izmēri ir 2,4 m x 1,6 m x 1,5 m. Tam ir 6 kanālu multispektrālā kamera, 19 kanālu atmosfēras zondētājs. Bez tam *INSAT-3DR* uzstādīts datu retranslācijas raidītājs, kā arī meklēšanas un glābšanas aparatūra.

## Lidojuma gaita
*GSAT-6* tika palaists  11:22 *[[UTC]]* ar nesējraķeti *[[GSLV]] Mk.II* (lidojums *F05*) no Satiša Dhavana kosmosa centra. Tas tika ievadīts ģeostacionārajā pārejas orbītā. Nākamo dienu laikā tika veikti manevri, lai ieietu ģeostacionārajā orbītā.

Pavadonis novietots ģeostacionārajā orbītā punktā 74° austrumu garuma.

## Atsauces

## Ārējās saites
* INSAT-3DR ISRO 
* INSAT-3DR  World Meteorological Organization 
* Insat 3DR, 3DS Gunter Dirk Krebs
Bunzena kolba

thumb|250px|Bunzena kolba ar pievienotu vakuuma caurulīti
**Bunzena kolba** (arī **filtrēšanas kolba** vai **sūcējpudele**)  ir konusveidīga biezsienu plakandibena kolba, kas paredzēta vielu filtrēšanai no šķidrumiem ar vakuuma palīdzību. Tai ir speciāla novadule, kam ar biezas gumijas caurulīti pievieno vakuumsūkni vai vakuuma līniju. Bunzena kolbas nedrīkst karsēt. Trauks nosaukts vācu ķīmiķa Roberta Bunzena vārdā, bet daudzās valstīs šo kolbu dēvē par **Bihnera kolbu** (par godu vācu ķīmiķim Ernstam Bihneram) vai **Kitasato kolbu** (japāņu ārsta Sibasaburo Kitasato vārdā).

Bunzena kolbai var būt vēl papildu novadule tās apakšā ērtākai filtrāta noliešanai, kad atslēgts vakuums. Vēl parocīgāks ir kolbas variants ar trīsvirzienu krānu — izmantojot šādu kolbu, vakuums filtrāta noliešanas laikā nav jāatslēdz.

Bunzena kolbas sieniņu biezums mēdz būt no 3 līdz 8 mm. Tās konusveida kakliņš var būt pieslīpēts.

## Izmantošana
Bunzena kolbu kopā ar Bihnera piltuvi izmanto par filtrāta uztvērēju vakuuma filtrēšanā. Retāk to lieto gāzu iegūšanai vai kā drošības trauku vakuuma procesos.

## Atsauces
Mihails Frunze

**Mihails Frunze** (), dzimis , miris ) bija tagadējā Kirgizstānā dzimis moldāvu/krievu izcelsmes padomju militārais darbinieks un politiķis. Izvirzījās par vienu no spējīgākajiem sarkano komandieriem Krievijas pilsoņu kara laikā. 

Boļševiku partijas biedrs no 1904. gada. 1907. gadā pirmoreiz arestēts. Divreiz notiesāts uz nāvi, tomēr sods nomainīts pret izsūtījumu. Pēc Oktobra revolūcijas 1918. gadā darbojās kā Ivanovovoznesenskas guberņas kara komisārs. Kā 4. armijas komandieris izcēlās 1919. gada sākumā kaujās pret Kolčaka karaspēku. No 19. jūlija līdz 15. augustam bija visas Austrumu frontes komandieris. Kara vēlākā gaitā komandēja frontes Vidusāzijā un Ukrainā pret Vrangeļa un Mahno karaspēku. 

Miris kuņģa čūlas operācijas laikā 1925. gadā. Frunzes vārdā no 1926. līdz 1991. gadam bija nosaukta Kirgīzijas PSR galvaspilsēta (mūsdienās Biškeka). Latvijā padomju okupācijas laikā Frunzes vārdā bija pārdēvētas dažas ielas, tostarp Sadovņikova iela Rīgā un Grīvas iela Daugavpilī.

## Ārējās saites

*
Virca kolba

thumb|250px|Virca kolbas zīmējums
**Virca kolba**  jeb **destilācijas kolba** ir destilēšanai paredzēta apaļkolba ar slīpu novaduli Lībiga dzesinātāja pieslēgšanai. Trauks nosaukts franču ķīmiķa Šarla Virca (*Charles Adolphe Würtz*) vārdā. Virca kolbu tilpums var būt no 75 ml līdz 1,5 l. Virca kolbai nemēdz būt šlifa kakls. Kā Virca kolbu var izmantot arī parasto apaļkolbu, pievienojot tai tā saucamo Virca pāreju.

## Izmantošana
Virca kolbu kopā ar Lībiga dzesinātāju izmanto destilēšanai atmosfēras spiedienā, kā arī gāzu iegūšanai. Šo kolbu iestiprina laboratorijas statīvā un karsē ar Bunzena degli vai citu sildierīci. Kolbas kakliņā ievieto aizbāzni ar termometru destilējamā šķidruma temperatūras kontrolei.

## Atsauces
Bieriņu muiža

thumb|250px|Bieriņu muižas kungu māja pēc pārbūves par īres namu (1928)
**Bieriņu muiža** jeb **Bieriņmuiža** () bija muiža Rīgas Bieriņu apkaimē Pārdaugavā, starp Petriņciemu, Ozolciemu un Lindes ciemu, tagad Kantora iela 10, Mārupītes krastā.
Muižas latviskais nosaukums ir cēlies no tās agrāko īpašnieku Bērensu fon Rautenfeldu, tautā sauktu par Bieriņiem, uzvārda.

## Vēsture
Vecā Bieriņu muižas kungu māja celta ap 1800. gadu un tā atradās tagadējā Kantora ielā 97 Mārupes novadā (tagad ir pilnīgi iebūvēta jaunajā Mārupes vidusskolas ēkā). Ap 1870. gadu muižas īpašnieki uzcēla jaunu ēku tagadējā Kantora ielā 10, Mārupītes un tās attekas Bieriņgrāvja ielokā. Bieriņu muižu pārvaldīja secīgi Heinrihs Eberhards Bērenss fon Rautenfelds (1822—1895), Heinrihs Augusts Bērenss fon Rautenfelds (1850—1896) un viņa atraitne Teofila Anna Margarēte Bērensa fon Rautenfelde. Pēdējā Bieriņmuižas īpašniece pēc Heinriha Augusta Berensa fon Rautenfelda nāves 1923. gadā bija viņa sieva Elizabete Emīlija, dzimusi Kuģenieks.

Pēc 1920. gada zemes reformas 1924. gadā Bieriņu muižas ēka ar aptuveni 11 ha zemes tika piešķirta Elizabetei Emīlijai kopā ar viņu diviem dēliem un pēc pārbūves 1928. gadā viņa muižas ēkā izveidoja īres namu ar 14 dzīvokļiem.

21. gadsimta sākumā muižas ēka bija diezgan nolaista, ar nesakoptu apkārtni, tomēr vēl senatnīgi majestātiska un pa gabalu izcēlās parka ainavā. Māja un zemes nogabals bija atdots atpakaļ Rautenfeldu ģimenei. 2018. gada rudenī Bieriņu muižas senās ēkas, kas atradās sliktā stāvoklī, tika nojauktas. 2022. gadā ēkas vietā oriģinālam līdzīgā veidolā uzcelts dzīvokļu nams "Jaunā Bieriņmuiža".

## Atsauces
Bloka muiža

thumb|250px|Blokmuižiņa 20. gadsimta sākumā
**Bloka muiža**, arī **Blokmuižiņa** () ir vienstāva klasicisma stila koka muižiņas ēka Vienības gatvē 27 Torņakalna apkaimē Pārdaugavā. Ēku no trim pusēm aptver īpatnēja galerijas stila kolonāde.
thumb|250px|Blokmuižiņa mūsdienās (skats no pagalma)

## Vēsture
Tagadējo ēku toreizējās Jelgavas šosejas malā 1841. — 1843. gadā uzcēla viesnīcnieks Bartels Šeibe, līdzās izveidots dārzs. Pēc tam, kad 1857. gadā muižiņu savā īpašumā ieguva kapteinis Eduards Bloks, to sāka dēvēt viņa vārdā.

No 1894. līdz 1937. gadam šajā ēkā atradās P. Lihingeram piederošā Torņakalna vecā aptieka, 1930. gados muižiņas īpašnieks bija Valsts saimniecības departamenta vicedirektors Jūlijs Benšons.

1952. — 1954. gadā Bloka muižiņas ēku atjaunoja un tajā iekārtoja Zinātniskās restaurācijas darbnīcu administratīvās telpas. 1963. gadā ēku pielāgoja bibliotēkas vajadzībām. 2000. gadā ēku plānoja atjaunot "Lido" grupa, bet 2006. gadā to iegādājas nekustamā īpašuma kompānija "Capitolia Group”. Līdz 2008. gadam ēkā noritēja atjaunošanas darbi, paredzot biroju telpu izvietošanu gan ēkas pamatstāvā, gan arī bēniņos. Finanšu krīzes dēļ darbi apstājās un pašlaik ēka ir pamesta.

## Apraksts
Vienstāva koka ēka ir labi saglabājusies, tai ir četrslīpju jumts ar kārniņiem, jumta centrā lēzens frontons ar lielu, trīsdaļīgu pusloka formas logu. Kolonāde aptver trīs ēkas puses, bet pagalma pusē atrodas ieejas portiks ar balkonu.
Parka ieejas dubultās durvis veidotas ampīra un klasicisma stilā ar virslogu, kuru masīvās proporcijas visdrīzāk noteikuši funkcionāli apsvērumi. Muižiņas apbūvē ietilpst arī neliela vienstāva koka dzīvojamā ēka ar kolonnām dekorētu lieveni.
Ēkas ārsienas celtas guļšķautņu konstrukcijā, starpsienas gan guļšķautņu, gan stāvstatņu konstrukcijā. Ārsienu iekšējās plaknes apmestas uz skaliņiem, ārējām plaknēm krāsojums tieši uz guļbaļķiem. Pagrabstāvam mūra sienas, pārsegums — māla ķieģeļu velves. Pirmajam stāvam ir koka siju pārsegumi ar masīvu aizbērumu. Jumtu veido spāres ar savilcēm, kas balstītas uz taisnā jumta krēsla.

## Atsauces
Erlenmeijera kolba

thumb|250px|Dažāda izmēra Erlenmeijera kolbas
**Erlenmeijera kolba** jeb **koniskā kolba** ir konusveidīga kolba, ko izmanto tāpat kā apaļo stāvkolbu, bet no tās ir ērtāk savākt nogulsnes. Erlenmeijera kolbai ir plakans dibens, konisks korpuss un cilindrisks kakliņš. Trauks nosaukts vācu ķīmiķa Emīla Erlenmeijera vārdā, kurš 1861. gadā ieviesa šo kolbu laboratoriju praksē. 

Koniskajām kolbām bieži ir iedaļas aptuvenai ielietā šķidruma tilpuma noteikšanai, kā arī īpašs kodināta stikla vai rupjas emaljas laukumiņš, uz kura var rakstīt ar zīmuli. Kolbas kaklam ir viegli noapaļotas malas, lai to būtu ērtāk aizvērt ar gumijas vai plastmasas aizbāzni. Ir arī koniskās kolbas ar šlifa kakliem, kuras izmanto hermētiskās sintēzes iekārtās. Kolbas koniskā forma ļauj viegli samaisīt tās saturu, to kratot ar roku vai izmantojot speciālus kolbu kratītājus vai magnētiskos maisītājus. Kolbas šaurais kakls pasargā šķidrumu no izšļakstīšanās, turklāt šķidrums no tās iztvaiko lēnāk, nekā no vārglāzes. Šī kolba arī daudz grūtāk apgāžas, nekā citu veidu kolbas.

## Izmantošana
thumb|250px|Dažādas koniskās kolbas
Erlenmeijera kolbas plaši izmanto vienkāršai titrēšanai, izmantojot pH indikatorus. Koniskās kolbas no karstumizturīga stikla var lietot šķidrumu karsēšanai. Ja kolbas jākarsē eļļas vai ūdens vannā, to uzpeldēšanu novērš, lietojot C-veidīgus metāla atsvarus, ko uzliek uz kakliņa.

Koniskās kolbas lieto arī mikrobioloģijā tīrkultūru audzēšanai.

## Atsauces
GSAT-18

***GSAT-18*** ir Indijas sakaru pavadonis, kas ietilpst *[[Indian National Satellite System|INSAT]]* / *[[GSAT]]* sistēmā. Tas ģeostacionārajā orbītā palaists 2016. gada oktobrī. Pavadoni izgatavojusi un apkalpo Indijas Kosmosa pētījumu organizācija (*ISRO*). Tas paredzēts sakaru pakalpojumiem Indijas teritorijā, kā arī kaimiņvalstīs.

Kosmiskā aparāts izgatavots uz platformas *I-3K* bāzes. Tā izmēri (saliktā stāvoklī) bija 3,1 × 1,7 × 2 m, starta masa 3404 kg. Tam resursi paredzēti 15 gadu darbībai.
Pavadonī uzstādīti 12 Ku joslas, 24 C joslas un 12 paplašinātās C joslas raidītāji.

Sākotnēji *GSAT-18* kosmosā bija plānots nogādāt kopā ar Japānas militāto pavadoni *[[Superbird-B3|Superbird-8]]* 2016. gada 12. jūlijā, bet transportēšanas laikā *Superbird-8* tika bojāts. *Arianespace* vēlāk sameklēja *GSAT-18* "pārinieku" — Austrālijas sakaru pavadoni *[[Sky Muster II]]*.

*GSAT-18* tika palaists  20:30 UTC ar nesējraķeti *[[Ariane 5ECA]]* (lidojums *VA231*) no Gviānas kosmiskais centra. Starta konfigurācijā *GSAT-18* atradās apakšā, bet *Sky Muster II* augšā; izmantoti adapteri *SYLDA* un *ACU*.

Pavadonis tika novietots ģeostacionārajā orbītā punktā 74° austrumu garuma, kur tas atrodas kopā ar *[[GSAT-7]]*, *[[INSAT-3DR]]* un *[[INSAT-4CR]]*.

## Atsauces

## Ārējās saites
* GSAT-18 ISRO vietnē  
* Ariane Flight VA231  Arianespace, 
* GSat 18 Gunter's Space Page,
Greiems Lī

**Greiems Deivids Lī** (; dzimis ) ir Lielbritānijas FIDE meistars šahā un starptautiskais lielmeistars šaha kompozīciju risināšanā.

## Biogrāfija
1963. gadā Vrņačka Baņā (Dienvidslāvija, tagad Serbija) pārstāvējis Angliju Pasaules junioru šaha čempionātā. Daudzkārtējs Lielbitānijas šaha čempionātu dalībnieks (1968, 1978, 1980, 1981, 1982, 1993, 1996, 1997, 2002, 2003, 2004). 1987. gadā uzvarējis Tasmanijas atklātajā šaha čempionātā ar simtprocentīgu rezultātu.

Pazīstams kā šaha kompozīciju risināšanas turnīru dalībnieks. 2002. gadā kļuvis par otro Lielbritānijas šahistu pēc Džonatana Mestela, kam piešķirts FIDE starptautiskā lielmeistara šaha kompozīciju risināšanā nosaukums. 2016. gada labāko šaha kompozīciju risinātāju sarakstā ieņēmis 10. vietu.

## Atsauces

## Ārējās saites
Budas muiža

**Budas muiža**, agrāk **Heinrihsona muiža** () ir klasicisma stila koka muižiņas ēka Pampāļu ielā 1 Bieriņu apkaimē Pārdaugavā.

## Vēsture
 
Zviedru Vidzemes laikā 1682. gadā šajā vietā atradusies Ulenbroka muižiņa (*Ullenbrockshof*), no 1732. gada muiža piederēja Heinrihsoniem (*Heinrichsohnhof*). Ēka savulaik celta uz mākslīgas salas, kuru no vienas puses norobežo Mārupītē ietekošs strauts, bet no otras — mākslīgs grāvis. 1766. gadā tā piederēja Bieriņu muižas īpašniekam Eberhardam Berensam fon Rautenfeldam, kas ēku iznomāja J. G. Zeiberliham viesnīcas vajadzībām. 19. gadsimta beigās ēkā iekārtoja īres dzīvokļus, 1928. gadā muižas ēku pārbūvēja.
Nosaukums Būdas muiža pirmo reizi parādījās pēc Pirmā pasaules kara Rīgas kartēs. 
Ēka atjaunota ap 2008. gadu.

## Atsauces
Bādherenalba

**Bādherenalba** () ir pilsēta Kalves rajonā, Karlsrūes apgabalā, Bādenē-Virtembergā, Vācijā. Pilsēta atrodas Švarcvaldes ziemeļu daļā, un 15&nbsp;km uz austrumiem no Bādenbādenes, un 22&nbsp;km uz dienvidrietumiem no Pforcheimas.

## Atsauces

## Ārējās saites

*
Pauls Lipke

**Pauls Lipke** (;  Erfurte —  Osterburga) bija Vācijas šahists un advokāts.

## Biogrāfija
1890. gados bijis viens no vadošajiem Vācijas šahistiem. 1889. gadā Breslavā dalījis 5.-6. vietu Vācijas šaha savienības 6. kongresā. 1892. gadā Drēzdenē uzvarējis Vācijas šaha savienības 7. kongresā un ieņēmis 2. vietu šaha turnīrā Hallē. 1893. gadā Ķīlē izcīnijis 3. vietu Vācijas šaha savienības 8. kongresā. Lielāko panākumu savā šahista karjerā guvis 1894. gadā Leipcigā, kad Vācijas šaha savienības 9. kongresā ieguvis 2. vietu aiz uzvarētāja Zīgberta Tarraša. 1898. gadā dalījis 8.-9. vietu starptautiskajā šaha turnīrā Vīnē. 1898. gadā bijis pirmā vācu šaha žurnāla *[[Deutsche Schachzeitung]]* redaktors.

20. gadsimta sākumā pārtraucis savas aktīvās šahista gaitas. Pēc izglītības bijis jurists un atlikušo mūžu strādājis Hallē par advokātu.

## Atsauces

## Ārējās saites
Lipke

**Lipke** var būt:
* Pauls Lipke (*Paul Lipke*) — Vācijas šahists un advokāts (1870—1955);
* Žanis Lipke (īstajā vārdā **Jānis Lipke**) — ebreju glābējs Otrā pasaules kara laikā (1900—1987).
Āraiši

**Āraiši** ir ciems Cēsu novada Drabešu pagastā. Atrodas pagasta austrumu daļā 4 km no pagasta pārvaldes Ausmās, 7 km no novada centra Cēsīm un 84 km no Rīgas.

Apdzīvotā vieta atrodas pie autoceļa V293, Āraišu ezera ziemeļu krastā. Apdzīvotā vieta veidojusies ap Āraišu mācītājmuižu. Āraišos atrodas Āraišu evanģēliski luteriskā baznīca, Āraišu ordeņa pils drupas un Āraišu ezerpils. Viduslaiku pils drupas un akmens un bronzas laikmeta mājokļu rekonstrukcijas ezerpilī Meitu salā veido Āraišu arheoloģisko parku.


Vējdzirnavas, Drabešu pagasts.JPG|Vējdzirnavas
Āraišu luterāņu baznīca.JPG|Āraišu luterāņu baznīca
Āraiši järvelinnus.JPG|Āraišu ezerpils
Āraiši ordulinnuse varemed 02.jpg|Āraišu ordeņa pils
Āraiši kalmistu (Jaunie kapi).jpg|Jaunie kapi


## Atsauces
Latvijas Gada balva sportā 2016

**[[Latvijas Gada balva sportā|Latvijas Gada balvas sportā]] 2016** ceremonija notika .

## Laureāti
* Latvijas labākais sportists: Kristaps Porziņģis (basketbols)
* Latvijas labākā sportiste: Laura Ikauniece-Admidiņa (vieglatlētika)
* Labākais Latvijas treneris: Sandis Prūsis (bobslejs)
* Latvijas populārākais sportists: Mairis Briedis (bokss)
* Labākās Latvijas sporta spēļu komanda: Latvijas basketbola izlase
* Latvijas komanda individuālajos sporta veidos: Oskars Melbārdis/Daumants Dreiškens/Arvis Vilkaste/Jānis Strenga (bobslejs)
* Gada sporta notikums Latvijā: pasaules čempionāta posms rallijkrosā
* Gada notikums tautas sportā: Lattelecom Rīgas maratons
* Gada uzlēcošā zvaigzne: Rebeka Koha (svarcelšana)
* Latvijas tehnisko sporta veidu sportists: Ralfs Sirmacis/Artūrs Šimins (autorallijs)
* Labākais sporta skolotājs: Mārīte Pokšāne (Riebiņu vidusskola)
* Latvijas Olimpiskās komitejas speciālbalva: Bruno Bīrmanis un Miķelis Baštiks
* LTV specbalva: Mairis Briedis (bokss)
* Artura Vaidera balva sporta žurnālistikā: Dāvids Ernštreits (LTV)
* Paralimpiskās komitejas speciālbalva: Diāna Dadzīte
* Mūža ieguldījums Latvijas sportā: Ainārs Eglons Leja

## Ārējās saites
* LOK mājaslapa
Konstantīns Igošins

**Konstantīns Igošins** (dzimis ) ir bijušais Latvijas futbola vārtsargs. Profesionālā līmenī viņš debitēja 1990. gadā PSRS otrajā līgā Rīgas "Daugava" sastāvā. Pēc tam četras sezonas aizvadīja Jelgavas RAF komandā. 1992. gada Virslīgas sezonā atzīts par labāko vārtsargu. Atlikušo karjeru aizvadīja Krievijas čempionāta zemāko līgu klubos, ārvalstu spēlētāju ierobežojuma dēļ pieņēmis Krievijas pilsonību.

1992.—1993. gadā aizvadījis trīs spēles Latvijas izlasē, vienu no tām 1994. gada Pasaules kausa kvalifikācijā pret Īriju.

## Atsauces

## Ārējās saites
Edijs van Bērs

**Edijs van Bērs** (; dzimis ) ir Beļģijas starptautiskais meistars šahā (2003) un starptautiskais lielmeistars šaha kompozīciju risināšanā (2009).

## Biogrāfija
2000. gadu pirmajā pusē bijis viens no vadošajiem Beļģijas šahistiem.
Pārstāvējis Beļģijas komandu lielākajos komandu šaha turnīros:
* Pasaules šaha olimpiādēs piedalījies 3 reizes (2000-2004);
* Eiropas komandu šaha čempionātā piedalījies 2003. gadā.

Pazīstams arī kā šaha kompozīciju risināšanas turnīru dalībnieks. 2009. gadā kļuvis par pirmo Beļģijas šahistu, kam piešķirts FIDE starptautiskā lielmeistara šaha kompozīciju risināšanā nosaukums. 2016. gada Eiropas čempionātā šaha kompozīciju risināšanā izcīnījis 3. vietu. 2016. gada labāko šaha kompozīciju risinātāju sarakstā ieņēmis 7. vietu.

## Atsauces

## Ārējās saites
Beilšteina

thumb|Beilšteinas rātsnams.
**Beilšteina** () ir pilsēta Heilbronnas rajonā, Štutgartes apgabalā, Bādenē-Virtembergā, Vācijā. Tā atrodas 14&nbsp;km uz dienvidrietumiem no Heilbronnas. Beilšteina atrodas uz Virtenbergas vīna ceļa (*Württemberger Weinstraße*).

## Atsauces

## Ārējās saites

*
Šarls V Gudrais

**Šarls V Gudrais** (; dzimis , miris ) bija Francijas karalis no 1350. līdz 1364. gadam. Savā valdīšanas laikā Šarls V spēja pavērst Simtgadu kara gaitu Francijai labvēlīgā virzienā.

1349. gadā Šarls no vectēva Filipa VI ieguva īpašumā Dofinē reģionu. Tas līdz Šarla kronēšanai atļāva viņam lietot dofina titulu, un kopš šī laika Francijas karaļa troņmantinieks tradicionāli tika dēvēts par dofinu.

Šarls V jau 1356. gadā kļuva par karalistes reģentu, kad tēvs Žans II Labsirdīgais tika sagūstīts Puatjē kaujā. Lai atbrīvotu tēvu no gūsta, Šarls V 1360. gadā noslēdza Bretinjī līgumu, kurā atdeva Anglijas karalim Edvardam III plašus īpašumus valsts dienvidrietumos, kā arī solīja izmaksāt milzīgu izpirkuma maksu. Lai samaksātu izpirkumu, Šarls V paaugstināja nodokļus. Tas radīja neapmierinātību plašos valsts sabiedrības slāņos, tomēr Šarlam V izdevās pārvarēt opozīciju valsts iekšienē.

Kļūstot par karali, Šarlam V izdevās sakārtot valsti, normalizējot valsts finanses un radot regulāru armiju. Valdīšanas beigās Šarls V bija atguvis no angļiem gandrīz visus īpašumus, kas tika zaudēti 1360. gadā.

## Ārējās saites
Andris Boitmanis

**Andris Boitmanis** (dzimis , miris ) bija latviešu šaha problēmists.

Pēc profesijas bijis matemātikas skolotājs. Pēc Latvijas neatkarības atgūšanas uzsācis privāto biznesu, bijis uzņēmējs.

## Šaha kompozīcija
Ar šaha kompozīciju sācis nodarboties 20. gadsimta septiņdesmitos gados. Publicējis ap 80 šaha uzdevumus, galvenokārt palīgmatus. Ieguvis ap 50 atzinību, tai skaitā 26 godalgas.

Bijis četrkārtīgs Latvijas čempions (1974, 1977, 1980, 1990) palīgmatos.

### Uzdevumu piemēri

**Uzdevuma risinājums:**
: 1. Tg1xg8 Df1xf3   2. Kb3xc4 Df3-d5# 
: 1. Tb8xg8 Zc4-a3   2. b4xa3 Tf5-b5# 
: 1. Dh8xg8 Zc4-b2   2. c3xb2 Tf5xf3# 

## Atsauces

## Ārējās saites
* A. Boitmaņa šaha kompozīcijas vietnē PDB
Šarls VI

**Šarls VI** (; dzimis , miris ) bija Francijas karalis no 1380. līdz 1422. gadam. Savas ilgās valdīšanas laikā faktiski bija nomināla figūra, jo valdīšanas sākumposmā bija mazgadīgs, bet vēlākajos gados darbību ietekmēja karaļa garīgā saslimšana.

Valstī sākās jukas, kas pārauga pilsoņu karā starp armanjaku un burgundiešu partijām. 1415. gada 25. oktobrī franči tika smagi sakauti Azenkūras kaujā. 1420. gada 21. maijā tika noslēgts Truā līgums, kurā Anglijas Henrijs V tika atzīts par Šarla VI troņmantinieku. Pēc Šarla VI nāves tronī kāpa viņa dēls Šarls VII, saņemot valsti smagā stāvoklī.

## Ārējās saites
Ungārijas Nacionālā banka

**Ungārijas Nacionālā banka** ( (MNB)) ir Ungārijas centrālā banka un ir daļa no Eiropas Centrālo banku sistēmas (ESCB). Ungārijas Nacionālo banku izveidoja 1924. gadā un tā nomainīja Karalisko Ungārijas Valsts banku. Ungārijas Nacionālā banka ieviesa forintu 1946. gada 1. augustā.

Tās mērķis ir nodrošināt cenu stabilitāti, bet tai arī ir jānodrošina nacionālās valūtas, forinta izdošana, naudas cirkulācijas kontrole, jānosaka centrālās bankas bāzes kursu, jāpublicē oficiālos maiņas kursus, kā arī jāpārvalda ārvalstu valūtu un zelta rezerves, lai ietekmētu maiņas kursus.

## Pārvalde
[thumb|left|280px|Ungārijas Nacionālā bankas ēka [Budapešta|Budapeštā.]]
Ungārijas Nacionālās bankas vadītāju ieceļ Ungārijas prezidents pēc Ungārijas premjerministra priekšlikuma uz sešu gadu termiņu. Vissvarīgākos lēmumus Ungārijas Nacionālajā bankā pieņem Valūtas padome. Tās ēka atrodas Budapeštas vecpilsētā.

## Vēsture
Austroungārijas ērā Austroungārijas Banka bija monarhijas centrālā banka, bet pēc Pirmā pasaules kara, tā tika sadaļīta un jauna Karaliskā Ungārijas Valsts banka tika dibināta. Pirmā neatkarīgā Ungārijas Centrālā banka, Ungārijas Nacionālā banka, uzsāka darbības . Ungārijas Centrālās bankas akts dibināja Ungārijas Nacionālo banku.

Ungārijai bija jāpievienojas eirozonai 2010. gadā, kas rezultātā atņemtu MNB kontroli pār valūtas politiku, bet centrālās bankas līderi kritizēja plānu, apgalvojot, ka stingrie fiskālie nosacījumi bremzētu izaugsmi. 2011. gada decembrī divas no trim nozīmīgajām kredīta reitinga aģentūrām pazemināja Ungārijas ilgtermiņa valūtas parādu uz "grabažas statusu", ko daļēji ietekmēja izmaiņas Ungārijas konstitūcijā, radot šaubas par centrālās bankas neatkarību.

## Ungārijas Nacionālā bankas ēka

Attēls:Magyar Nemzeti Bank 2.jpg
Attēls:Budapešť 0937.jpg
Attēls:Budapest, Szabadság tér, Nemzeti Bank épülete.JPG
Attēls:Magyar Nemzeti Bank.jpg


## Skatīt arī
* Forints

## Atsauces

## Ārējās saites
* Ungārijas Nacionālās bankas oficiālā mājaslapa
Austris Desmitnieks

**Austris Oļģerts Desmitnieks** (dzimis , miris ) bija latviešu šaha problēmists.

Strādājis par sporta instruktoru.

## Šaha kompozīcija
Ar šaha kompozīciju sācis nodarboties 20. gadsimta sešdesmitos gados. Publicējis ap 100 šaha uzdevumus, galvenokārt palīgmatus un pašmatus. Ieguvis ap 50 atzinību, tai skaitā ap 10 godalgu.

Bijis 7. Latvijas čempionāta uzvarētājs palīgmatu žanrā.

Divkārtējs Latvijas čempions šaha kompozīciju risināšanā.

### Uzdevuma piemērs

**Uzdevuma risinājums:**
: 1) **1. Ld5 De4  2. Kc6 Dc4#**  
: 2) **1. Td5 Dxe2 2. Kc6 Db5#**  
: 3) **1. Dd5 Dxg3 2. Kc6 Qd6#**  

## Atsauces

## Ārējās saites
* A. Desmitnieka šaha kompozīcijas vietnē PDB
Rečica

**Rečica** (, ) ir pilsēta Baltkrievijā, Gomeļas apgabala centrālajā daļā, Rečicas rajona centrs pie Dņepras upes. Mūsdienās naftas ieguves centrs.

## Vēsture
Rakstos pirmoreiz minēta Novgorodas pirmajā hronikā 1213. gadā, kā ietilpstošu Čerņihivas zemē. Vēlāk tā iekļāvās Turovas, Kijivas kņazistē. Ģedimina valdīšanas laikā (1311–1341) pilsēta iekļāvās Lietuvas lielkņazistē. Vītauta laikā šeit tika uzcelta pils, kura tika nopostīta 1654. gadā. 1511. gadā Rečicai tika piešķirtas Magdeburgas tiesības. Pievienota Krievijas Impērijai pēc Polijas otrās dalīšanas 1795. gadā. 19. gadsimtā vairums pilsētas iedzīvotāju bija ebreji. Otrā pasaules kara laikā Rečica no 1941. gada 23. augusta līdz 1943. gada 18. novembrim atradās vācu okupācijā. Okupācijas laikā tika izveidots ebreju geto, vēlāk geto iedzīvotāji tika iznīcināti. 1964. gadā pilsētas apkaimē tika atklātas naftas atradnes. 1991. gadā, sabrūkot PSRS, Rečica kļuva par neatkarīgās Baltkrievijas pilsētu.

## Atsauces

## Ārējās saites

*Rečica vietnē "Baltkrievijas globuss"
De Luka

**De Luka** () ir itāļu cilmes uzvārds. Cilvēki ar šo uzvārdu:

* Augusto De Luka (*Augusto De Luca*; 1955) — itāļu mākslinieks un fotogrāfs;
* Maikls De Luka (*Michael De Luca*; 1965) — amerikāņu kinoproducents un scenārists.
Aizsargājamā jūras teritorija

350px|thumb|right|Lielākās aizsargājamās jūras teritorijas pasaulē
**Aizsargājamā jūras teritorija** ir īpaši aizsargājama dabas teritorija. Saskaņā ar Latvijas likumdošanu aizsargājamās jūras teritorijas ir vietas Latvijas Republikas teritoriālajā jūrā, ekskluzīvajā ekonomiskajā zonā vai kontinentālajā šelfā, kuras izveidotas īpaši aizsargājamo biotopu un īpaši aizsargājamo sugu dzīvotņu, kā arī migrējošo putnu nozīmīgu barošanās un ziemošanas vietu aizsardzībai.

Latvijā ir 7 aizsargājamās jūras teritorijas.

## Atsauces

## Skatīt arī
* Latvijas aizsargājamās jūras teritorijas
Rečicas rajons

**Rečicas rajons** (, ) ir Baltkrievijas administratīvais rajons Gomeļas apgabala centrālajā daļā. Tas robežojas ar Gomeļas apgabala Žlobinas rajonu ziemeļos, Budas-Kašaļovas rajonu ziemeļaustrumos, Gomeļas rajonu austrumos, Lojevas rajonu dienvidaustrumos, Hojņiku rajonu dienvidrietumos, Kaļinkaviču rajonu rietumos un Svjetlahorskas rajonu ziemeļrietumos. 

Rečicā dzimis riteņbraucējs Vasiļs Kirijenka (*Васіль Кірыенка*, 1981).
Luijs XVII

**Luijs XVII** (); dzimis , miris ) bija Francijas karaļa Luija XVI un karalienes Marijas Antuanetes dēls.

Pēc vecāku sodīšanas ar nāvi Franču revolūcijas laikā 1791. gadā līdz savai nāvei no slimības desmit gadu vecumā ieslodzījumā 1795. gadā franču monarhistu uzlūkots kā leģitīms Francijas karalis. Reāli nekad nav valdījis.

## Ārējās saites
Leonīds Gaidajs

**Leonīds Gaidajs** (; dzimis  Svobodnijā, Amūras guberņā, Krievijas PFSR, miris  Maskavā) bija padomju / krievu kinorežisors, aktieris, scenārists. 1970. gadā ieguvis Brāļu Vasiļjevu Krievijas PFSR valsts prēmiju. 1989. gadā Gaidajam piešķirts PSRS Tautas skatuves mākslinieka nosaukums.

Lielākā daļa Gaidaja filmu ir kinokomēdijas. Viņa filmas guvušas plašu atzinību bijušās PSRS teritorijā, tās noskatījušies ļoti liels skatītāju skaits.

## Filmogrāfija (izlase)
* "Kandžas tecinātāji" (īsfilma, 1961)
* "Suns Barboss un neparastais kross" (īsfilma,, 1961)
* "Darījumu cilvēki" (*Деловые люди*, 1962)
* "Operācija "I" un citi Šurika piedzīvojumi" (*Операция «Ы» и другие приключения Шурика*, 1965)
* "Kaukāza gūstekne jeb Šurika jaunie piedzīvojumi" (1966)
* "Briljantu roka" (1968)
* "12 krēslu" (*12 стульев*, 1971)
* "Ivans Vasiļjevičs maina profesiju" (1973)
* "Pēc sērkociņiem" (*За спичками*, 1980)
* "Sportloto 82" (*Спортлото-82*, 1982)
* *[[Опасно для жизни!]]* (1985)
* *[[Частный детектив, или Операция «Кооперация»]]* (1989)
* *[[На Дерибасовской хорошая погода, или На Брайтон-Бич опять идут дожди]]* (1992)

## Atsauces

## Ārējās saites
Latvijas dabas parki

**Dabas parki** ir aizsargājamas dabas teritorijas. Saskaņā ar Latvijas likumdošanu dabas parki ir teritorijas, kas pārstāv noteikta apvidus dabas un kultūrvēsturiskās vērtības un kas ir piemērotas sabiedrības atpūtai, izglītošanai un audzināšanai.

## Latvijas dabas parki

* Abavas senlejas dabas parks
* Adamovas ezera dabas parks
* Aiviekstes palienes dabas parks
* Bauskas dabas parks
* Beberbeķu dabas parks
* Bernātu dabas parks
* Cārmaņa ezera dabas parks
* Ciriša ezera dabas parks
* Daugavas ielejas dabas parks
* Daugavas loki
* Doles salas dabas parks
* Drīdža ezera dabas parks
* Driksnas sila dabas parks
* Dvietes palienes dabas parks
* Embūtes dabas parks
* Engures ezera dabas parks
* Gaiziņkalna dabas parks
* Istras pauguraines dabas parks
* Kujas dabas parks
* Kurjanovas ezera dabas parks
* Laukezera dabas parks
* Medumu ezeraines dabas parks
* Milzukalna dabas parks
* Numernes vaļņa dabas parks
* Ogres ielejas dabas parks
* Ogres Zilo kalnu dabas parks
* Papes dabas parks
* Piejūras dabas parks
* Pinku ezera dabas parks
* Ragakāpas dabas parks
* Riežupes dabas parks
* Salacas ielejas dabas parks
* Saukas dabas parks
* Silenes dabas parks
* Sventes dabas parks
* Svētes palienes dabas parks
* Talsu pauguraines dabas parks
* Tērvetes dabas parks
* Užavas lejteces dabas parks
* Vecumu mežu dabas parks
* Vilces dabas parks
* Zvārdes mežu dabas parks

## Skatīt arī
* Latvijas īpaši aizsargājamās dabas teritorijas
* Dabas parks

## Ārējās saites
* Likums: Par īpaši aizsargājamām dabas teritorijām
Latvijas dabas pieminekļi

**Dabas pieminekļi** ir aizsargājamas dabas teritorijas. Saskaņā ar Latvijas likumdošanu dabas pieminekļi ir atsevišķi, savrupi dabas veidojumi: aizsargājamie koki, dendroloģiskie stādījumi, alejas, ģeoloģiskie un ģeomorfoloģiskie dabas pieminekļi un citi dabas retumi, kam ir zinātniska, kultūrvēsturiska, estētiska vai ekoloģiska vērtība.

## Latvijas dabas pieminekļi
### Aizsargājamie dendroloģiskie stādījumi
* Brenguļu „Čiekuržu” dendroloģiskie stādījumi
* Jāņa Metuzāla dendroloģiskie stādījumi
* Paula Galenieka dendroloģiskie stādījumi Baldones „Rozītēs”
* Skrīveru dendrārijs
* Tērvetes „Sprīdīšu” dendroloģiskie stādījumi

## Atsauces

## Skatīt arī
* Latvijas īpaši aizsargājamās dabas teritorijas

## Ārējās saites
* Likums: Par īpaši aizsargājamām dabas teritorijām
Izdomājums

[thumbnail|235px|Zīmējums, kas ilustrē [Roberts Luiss Stīvensons|Roberta Luisa Stīvensona uzrakstīto noveli "Savādais notikums ar doktoru Džekilu un misteru Haidu"]]
**Izdomājums** jeb **fikcija** (no  — 'izdomājums') ir īstenībai neatbilstošs apgalvojums vai stāstījums. Atsevišķos gadījumos izdomājums tiek izmantots kā nepatiess fakts. Literatūrā pie izdomājumiem pieder daiļliteratūra un citi nezinātniski darbi. Pie izdomājumiem pieder arī dažādi tēli, piemēram, Ziemassvētku vecītis vai Lieldienu zaķis.
Emilio Estevess

**Emilio Estevess** (, , dzimis ) ir amerikāņu aktieris un režisors. Viņš ir aktiera Mārtina Šīna vecākais dēls un aktiera Čārlija Šīna vecākais brālis.

Estevess savu aktiera karjeru filmējoties jauniešu filmās 1980. gados, tostarp filmās "Brokastu klubs", "Svētā Elma uguns" (*St. Elmo's Fire*) un *[[The Outsiders]]*. Vēl filmējies filmās *[[Repo Man]]*, "Varenās pīles" (*The Mighty Ducks*) un filmas turpinājumos, *[[Stakeout]]* un *[[Another Stakeout]]*, *[[Maximum Overdrive]]*, "Bobijs" (arī scenārists un režisors), tāpat filmējies vesternu filmās *[[Young Guns]]* un turpinājumā *[[Young Guns II]]*. Kā režisoram viens no ievērojamākajiem darbiem ir filma *[[The Way]]*. 

## Ārējās saites
Čeņeks Kainers

**Čeņeks Kainers** (; dzimis , miris ) bija čehoslovāku šaha problēmists.

## Šaha kompozīcija
Tiek uzskatīts par Havela tuvāko sekotāju. Sastādījis vairāk nekā 300 šaha uzdevumus, galvenokārt čehu skolas trīsvilčus.

### Uzdevuma piemērs

**Uzdevuma risinājums:**
: **1. ♗c8!** draud **2. ♕c3 ♕e3 3. ♘h3#**
: **1. ... ♘b4 2. ♕×c7 ♕e3 3. ♘e4#**
: **1. ... ♔f6 2. ♕c3+  ♕d4 3. ♘g4#**
Čehu skolas uzdevums. Risinājumā uzrādīti tikai tematiskie varianti: tajos baltie veido pareizu matu, izmantojot melno dāmas saistību.

## Bibliogrāfija
Čenek Kainer. Valašské dumky. Soukup, Praha, 1937

## Atsauces

## Papildu literatūra
* 

## Ārējās saites
* V. Kainers šaha kompozīcijas vietnē PDB
Azerbaidžānas Grand Prix

**Azerbaidžānas ''Grand Prix*** ir [[Formula 1|Pirmās formulas]] [[autosacīkstes|autosacīkšu]] [[F1 Grand Prix saraksts|*Grand Prix*]] izcīņa, kurai pirmo reizi norisinājās [[2017. gada F1 sezona|2017. gada sezonā]]. 
[[Attēls:Ilham Aliyev watched the opening ceremony of the 2018 Formula-1 Azerbaijan Grand Prix and final race 35.jpg|thumb|2018. gada Azerbaidžānas Grand Prix un Baku pilsētas mūris blakus trasei]]
Azerbaidžānas *Grand Prix* izcīņa tiek aizvadīta [[Baku pilsētas trase|Baku pilsētas ielu trasē]] — [[Azerbaidžāna]]s galvaspilsētā [[Baku]]. Lai gan jau [[2016. gada F1 sezona|2016. gada sezonā]] Azerbaidžānā tika aizvadīta tās pirmā *Formula 1* sacīkste, tā bija [[Eiropas Grand Prix|Eiropas *Grand Prix*]] izcīņa.

[[2017. gada Azerbaidžānas Grand Prix|2017. gada Azerbaidžānas *Grand Prix*]] izcīņa norisinājās 25. jūnijā un kalpoja par . gada sezonas 8. posmu. Par uzvarētāju sacīkstē kļuva [[Daniels Rikardo]] no *Red Bull'' komandas.

Sacensības Baku pilsētas trasē notiks vismaz līdz 2026. gadam.
## Uzvarētāji

### Vairākkārtējie uzvarētāji (piloti)

### Vairākkārtējie uzvarētāji (komandas)

### Saraksts
Minēti tikai uzvarētāji tajos Grand Prix, kas aizvadīti F1 sezonu ietvaros.

## Skatīt arī
* F1 Grand Prix saraksts

## Atsauces

## Ārējās saites
* Oficiālā tīmekļa vietne
Vasiļeviči

**Vasiļeviči** (, ) ir pilsēta Baltkrievijā, Gomeļas apgabala centrālajā daļā, Rečicas rajona centrālajā daļā.

## Vēsture
Rakstos pirmoreiz minēta 15. gadsimtā kā Lietuvas Lielkņazistes ciems. Pievienota Krievijas Impērijai pēc Polijas otrās dalīšanas 1795. gadā. No 1926. gada - Baltkrievijas PSR sastāvā. Otrā pasaules kara laikā Rečica no 1941. gada augusta līdz 1943. gada 18. novembrim atradās vācu okupācijā. No 1950. gada - pilsētciemats, no 1971. gada - pilsēta. 1991. gadā, sabrūkot PSRS, Rečica kļuva par neatkarīgās Baltkrievijas pilsētu.

## Atsauces

## Ārējās saites

*Vasiļeviči vietnē "Baltkrievijas globuss"
Svjetlahorskas rajons

**Svjetlahorskas rajons** (, ) ir Baltkrievijas administratīvais rajons Gomeļas apgabala centrālajā daļā. Tas robežojas ar Gomeļas apgabala Žlobinas rajonu ziemeļautrumos, Rečicas rajonu austrumos, Kaļinkaviču rajonu dienvidos un Akcjabrsku rajonu rietumos, kā arī Mogiļevas apagabala Babruiskas rajonu ziemeļos.
Svjetlahorska

**Svjetlahorska** jeb **Svetlogorska** (, ) ir pilsēta Baltkrievijā, Gomeļas apgabalā, Svjetlahorskas rajona centrs pie Bjarezinas upes. Rūpniecības centrs.

## Vēsture
Rakstos pirmoreiz minēta 1560. gadā un ietilpa Lietuvas Lielkņazistē. Līdz 1961. gadam tās nosaukums bija **Šacilki** (*Шаці́лкі*). Pievienota Krievijas Impērijai pēc Polijas otrās dalīšanas 1795. gadā. 1919. gadā iekļāvās Baltkrievijas PSR. Otrā pasaules kara laikā Šacilki atradās vācu okupācijā. 1956. gadā Šacilki kļuva par pilsētciematu. 1958. gadā pie pilsētciemata tika uzcelta TEC. 1961. gadā Svjetlahorska ieguva pilsētas tiesības un mūsdienu nosaukumu. 1991. gadā, sabrūkot PSRS, Svjetlahorska kļuva par neatkarīgās Baltkrievijas pilsētu.

## Atsauces

## Ārējās saites

*Svjetlahorska vietnē "Baltkrievijas globuss"
Tambourissa

***Tambourissa*** ir troplauru dzimtas ģints, kuras pamatareāls aptver Madagaskaru un Maskarēnu salas.

## Sugas
Zinātnieku izveidotajā *[[iNaturalist]]* tiešsaistes sociālajā tīklā norādītas 18 *Tambourissa* ģints sugas, *[[The Plant List]]* enciklopēdiskajā interneta projektā — 16 sugas, savukārt apvienotā taksonomiskā informācijas sistēma apvieno 45 sugas:

## Atsauces
Jūrenvalks

**Jūrenvalks** (lejtecē **Mellvēvervalks**) ir Rojas kreisā krasta pieteka Talsu novadā.

Izteka - Lubes pagasta ziemeļos. Tek ziemeļaustrumu virzienā. Lielākā pieteka - Mellvalks. Ietek Rojā Velkumpļavās. Jūrenvalku pie ieteces Rojā šķērso valsts autoceļš V1394 (Rude–Ģipka), tās krastos neatrodas lielas apdzīvotās vietas.

## Atsauces
Knātervalks

**Knātervalks** ir Rudiķvalka kreisā krasta pieteka Talsu novadā.

Izteka Lubes pagasta ziemeļaustrumos. Tek ziemeļaustrumu virzienā. Ietek Rudiķvalkā pie uz dienvidrietumiem no Rudes. Knātervalku šķērso valsts autoceļš P126 (Valdgale—Roja), tā krastos neatrodas lielas apdzīvotās vietas.

## Atsauces
Lībvalks (Rojas pieteka)

**Lībvalks** (arī **Lībes valks**) ir Rojas labā krasta pieteka Talsu novadā.

Izteka - pie Griķlībes. Tek ziemeļrietumu virzienā, pagriežoties uz ziemeļiem. Ietek Rojā uz ziemeļautrumiem no Lībes. Lībvalku šķērso valsts autoceļš V1414 (Vandzenes skola–Nogale–Lubezere), tās krastos atrodas Griķlībe un Lībe.

## Atsauces